# BASES DEL VI CONCURS DE FOTOGRAFIA “DONES 2023”

1. **OBJECTE DE LA CONVOCATÒRIA**

L’Ajuntament de Sant Josep de sa Talaia, amb motiu de la celebració del Dia Internacional de la Dona**,** convoca la **VI EDICIÓ DEL CERTAMEN FOTOGRÀFIC: DONES 2023**

# PERSONES PARTICIPANTS EN EL CONCURS

Podrà participar en el concurs qualsevol persona major d’edat resident a l’illa d’Eivissa.

La participació en el concurs significa l’acceptació íntegra de les presents bases.

# CARACTERÍSTIQUES DE LES OBRES

**Tema:** Les fotografies han de representar la visió del món amb ulls de dones, fotografies que recullin l’evolució de la dona i el seu present en la història, les seves reivindicacions, l’art, l’arquitectura, la cultura, les tradicions i costums, la modernitat, l’educació i la formació, el treball i la vida social, familiar i quotidiana i/o en qualsevol manifestació en la vida de la dona.

**Participació:** es podran presentar fins a un màxim de dues fotografies pròpies per persona concursant.

**Tècnica i format:** lliure.

Les fotografies es presentaran obligatòriament en suport digital.

Les fotografies han d’estar en format JPG, tenir una resolució mínima de 300 ppp (punts per polzada), una mida mínima de 3872 x 2592 i un pes màxim de 9 Mb. Tots els fitxers JPG hauran de tenir un nom al·lusiu a la fotografia (quedaran excloses aquelles fotografies que porten un nom generat automàticament per la càmera). Les fotografies han d’anar acompanyades per un text explicatiu de la imatge d’una extensió́ màxima de 40 paraules.

# PREMIS

1r premi: material fotogràfic valorat en 600,00 € 2n premi: material fotogràfic valorat en 400,00 € 3r premi: material fotogràfic valorat en 200,00 €

# TERMINI, LLOC DE PRESENTACIÓ , LLIURAMENT DELS PREMIS I FINALITAT DE LES FOTOGRAFIES.

El termini de presentació de les obres finalitzarà el dia 20 de març de 2023 Les fotografies s’enviaran per correu electrònic a igualtat@santjosep.org on s’hi indicaran les dades personals de l’autor o autora (nom complet, data de naixement, DNI/NIE/passaport, domicili i telèfon).

Si s’estima que la qualitat de les obres no és la idònia, el premi podrà declarar- se desert.

Els premis es faran públics al web de l’Ajuntament el dia 31 de març de 2023.

# OBLIGACIONS DE LES PERSONES PARTICIPANTS

* 1. Drets d’autor/a. Les persones participants es comprometen a:
		+ Garantir que l’obra sigui pròpia i original.
		+ No aportar continguts dels quals no sigui titular o no tingui els drets necessaris per a atorgar la dita llicència a l’Ajuntament de Sant Josep de sa Talaia.
		+ Responsabilitzar-se davant de l’Ajuntament de Sant Josep de sa Talaia de totes les càrregues que pugui comportar la utilització o divulgació de la seua obra i de les que puguin derivar qualsevol tipus d’accions, reclamacions o conflictes, en particular, encara que no amb caràcter exclusiu, aquells relatius a la possible infracció de drets de propietat intel·lectual o industrial de terceres persones, o a supòsits d’intromissió en els drets a l’honor, a la intimitat personal i a la imatge.
		+ Fer-se responsable de l’autorització i/o consentiment de la persona o persones que puguin aparèixer en les obres.
	2. Autoritzacions:
* Autoritzar l’ús de la seua obra per a publicar-la en els llocs web i material promocional de l’Ajuntament de Sant Josep de sa Talaia, sempre citant l’autor/a.
* Les obres premiades, el suport digital i els seus drets d’ús passaran a ser propietat de l’Ajuntament de Sant Josep de sa Talaia i la podran utilitzar de la manera que estimi més convenient.

# CRITERIS D’ATORGAMENT DELS PREMIS

Es convocarà un jurat presidit per la regidora d’Igualtat, una persona qualificada en igualtat i una persona tècnica de l’Ajuntament de Sant Josep.

El jurat seleccionarà 12 fotografies finalistes d’entre les quals s’escolliran les tres guanyadores.

Es valorarà la creativitat, la representativitat i reivindicació de la dona així com la qualitat de les obres presentades. La seua decisió serà vinculant.

El jurat podrà declarar desert algun dels premis.

La resolució es farà pública en el tauler d'anuncis de l'Ajuntament i a la pàgina web de l'Ajuntament de Sant Josep de sa Talaia.

El jurat queda facultat per resoldre tots els dubtes que es presentin i podrà prendre, a més, les resolucions o acords necessaris per al bon ordre i funcionament del concurs.

# OBLIGACIONS DE LA PERSONA GUANYADORA

La persona guanyadora cedeix a l’Ajuntament de Sant Josep de sa Talaia els drets d’explotació sobre l’obra guanyadora per tal de reproduir-la, distribuir-la i comunicar-la públicament, en i per qualsevol mitjà, en l’àmbit nacional i internacional, sempre citant la seua autoria i sempre amb finalitats excloses de lucre. Aquests inclouen, a títol enunciatiu i no limitador, els següents drets:

* El dret a exposar públicament i a publicar l’obra.
* El dret a concedir llicències a terceres persones per a la realització de qualsevol de les accions anteriors

# PUBLICITAT DE LA CONVOCATÒRIA

Les bases es publicaran al tauler d'anuncis, a la pàgina web i a les xarxes socials de l'Ajuntament de Sant Josep de sa Talaia.

(DOCUMENT SIGNAT ELECTRÒNICAMENT)